C 149/158
HR
Službeni list Europske unije
28.4.2023.
srijeda, 19. listopada 2022.
Tekst koji je predložila Komisija
Izmjena
U tim provedbenim aktima navode se susjedne luke za prekrcaj kontejnera koje se nalaze izvan Unije, ali su od područja Unije udaljene manje od 300 nautičkih milja, a u kojima udio prekrcaja kontejnerâ, izmjeren u dvadesetstopnim ekvivalent­ nim jedinicama, premašuje 65 % ukupnog kontejnerskog prometa te luke tijekom posljednjeg dvanaestomjesečnog razdoblja za koje su dostupni relevantni podaci.
Za potrebe tog popisa smatra se da su kontejneri prekrcani ako su istovareni iz broda u luku isključivo u svrhu njihova utovara na drugi brod.
Na popis se ne uvrštavaju luke smještene u trećoj zemlji koja učinkovito primjenjuje mjere koje su jednako ambiciozne kao zahtjevi utvrđeni u ovoj Uredbi.
Ti se provedbeni akti donose u skladu s postupkom ispitivanja iz članka 27. stavka 3.
Amandman 60 Prijedlog uredbe Članak 2. – stavak 2.b (novi) Tekst koji je predložila Komisija
Izmjena
Države članice mogu, u pogledu energije koja se upotrebljava tijekom putovanja putničkih brodova koji nisu putnički brodovi za kružna putovanja između luke pristajanja pod nadležnošću države članice i luke pristajanja pod nadležnošću iste države članice, a koji se nalaze na otoku s manje od 100 000 osoba sa stalnim boravištem, te u pogledu energije upotrijebljene tijekom njihova boravka unutar luke pristajanja odgovarajućeg otoka, izuzeti određene rute i luke od primjene stavka 1. točaka (a) i (b).
Države članice o tim izuzećima, prije njihova stupanja na snagu, obavješćuju Komisiju koja ih objavljuje u Službenom listu Europske unije.
Nijedno takvo izuzeće ne primjenjuje se nakon 31. prosinca 2029.